En Biota se i debantó un monesterio, adedicato a Santa María, que pendeba d'o monesterio de Sant Chuan d'a Penya dende 1071, y d'antis más d'o desapareiito monesterio de Sant Esteban d'Oraste, que se trobaba en a sierra de Santo Domingo (y que dio nombre a la ilesia de Sant Esteban de Luesia). Quan a ilesia monastica yera en estato de runa, o monesterio de Sant Chuan d'a Penya premitió que se i debantase un nuevo templo, que ista vegata s'adedicó a Sant Miguel Arcánchel. As obras d'o templo rematoron, alto u baixo, en 1196.